Vyhlásenie

#### Návrh zákona o výstavbe sa predkladá na rokovanie Legislatívnej rady vlády SR s rozporom s Ministerstvom životného prostredia SR.

* Ministerstvo životného prostredia SR trvá na pripomienke, aby súčasťou návrhu zákona boli novelizácie ostatných zákonov, ktoré na stavebný zákon resp. jeho konkrétne ustanovenia priamo odkazujú, resp. využívajú ním zadefinované pojmy priamo vo svojom texte. Napr. zákon č. 543/2002 Z. z. o ochrane prírody a krajiny v znení neskorších predpisov, zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov alebo v zákone č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

Pripomienka nie je akceptovaná. Pri prijatí zákona bude nastavená účinnosť tak, aby sa mohli pripraviť novely súvisiacich predpisov v súčinnosti s dotknutými rezortmi, ako vyplýva aj z navrhovaného uznesenia vlády v bodoch C.1 a C.2.